Document ID: 32008D0483

KOMISSION PÄÄTÖS,
tehty 18 päivänä kesäkuuta 2008,
yhteisön rahoitusosuuden vahvistamisesta klassisen sikaruton torjuntaa koskevista hätätoimenpiteistä Saksassa vuonna 2006 aiheutuneiden kustannusten kattamiseksi
(tiedoksiannettu numerolla K(2008) 2722)
(Ainoastaan saksankielinen teksti on todistusvoimainen)
(2008/483/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan 3 kohdan ja 3 artiklan 5 kohdan ensimmäisen luetelmakohdan,
sekä katsoo seuraavaa:
(1)
Päätöksessä 90/424/ETY säädetään menettelyistä, joita käytetään myönnettäessä yhteisön rahoitusta yksittäisiin eläinlääkinnällisiin toimiin, myös hätätoimenpiteisiin. Auttaakseen klassisen sikaruton mahdollisimman nopeaa hävittämistä yhteisön olisi osallistuttava jäsenvaltioille aiheutuneiden tukikelpoisten kulujen rahoitukseen. Kyseisen päätöksen 3 artiklan 5 kohdan ensimmäisessä luetelmakohdassa säädetään säännöistä, jotka koskevat jäsenvaltioille aiheutuviin kuluihin sovellettavaa prosenttiosuutta.
(2)
Neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä säädetään komission asetuksessa (EY) N:o 349/2005 (2). Kyseisen asetuksen 3 artiklassa säädetään säännöistä, jotka koskevat yhteisön rahoituksen osalta tukikelpoisia kuluja.
(3)
Yhteisön rahoituksesta Saksassa vuonna 2006 toteutettujen klassisen sikaruton hävittämistoimenpiteiden kustannuksiin 14 päivänä marraskuuta 2006 tehdyllä komission päätöksellä 2006/777/EY (3) Saksalle myönnettiin yhteisön rahoitustukea klassisen sikaruton torjumiseksi vuonna 2006 toteutetuista hätätoimenpiteistä aiheutuneisiin kuluihin. Kyseisen päätöksen mukaisesti maksettiin 5 000 000 euron suuruinen ensimmäinen erä.
(4)
Saksa esitti komission asetuksen (EY) N:o 349/2005 7 artiklan 1 ja 2 kohdan mukaisen virallisen korvaushakemuksen 6 päivänä joulukuuta 2006.
(5)
Komissio teki paikan päällä tilintarkastuksen komission asetuksen (EY) N:o 349/2005 10 artiklan mukaisesti 23 päivän huhtikuuta 2007 ja 27 päivän huhtikuuta 2007 välisenä aikana. Komission huomautukset, tukikelpoisten kustannusten laskentamenetelmät ja loppupäätelmät ilmoitettiin Saksalle 6 päivänä helmikuuta 2008 päivätyllä kirjeellä.
(6)
Yhteisön rahoitusosuuden maksamiseksi on edellytettävä, että suunnitellut toimet on tosiasiallisesti toteutettu ja että viranomaiset ovat toimittaneet kaikki tarvittavat tiedot asetettujen määräaikojen kuluessa.
(7)
Saksan viranomaiset ovat täyttäneet kaikilta osin päätöksen 90/424/ETY 3 artiklan 2 kohdassa ja asetuksen (EY) N:o 349/2005 7 artiklassa säädetyt tekniset ja hallinnolliset velvoitteet.
(8)
Edellä mainitut seikat huomioon ottaen olisi vahvistettava Saksalle vuonna 2006 klassisen sikaruton hävittämisestä aiheutuneita kustannuksia varten myönnettävän yhteisön rahoitustuen kokonaismäärä.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisön rahoitus Saksalle
Yhteisön rahoitusosuuden kokonaismääräksi Saksalle vuonna 2006 aiheutuneista klassisen sikaruton hävittämiseen liittyvistä kuluista vahvistetaan 8 315 827,65 euroa.
2 artikla
Maksujärjestelyt
Yhteisön rahoitusosuuden loppueräksi vahvistetaan 3 315 827,65 euroa.
3 artikla
Osoitus
Tämä päätös on osoitettu Saksan liittotasavallalle.
Tehty Brysselissä 18 päivänä kesäkuuta 2008.

Labels: 0
18
15
6